Diari Oficial de la Generalitat Valenciana


Sumari del DOGV 2216, del 28-02-1994 (1994/830670)

ORDRE de 28 de gener de 1994, de la Conselleria d'Economia i Hisenda, per la qual s'actualitzen les dietes per assistència a reunions d'òrgans de govern de les caixes d'estalvis.
----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/01/28/(3)/dof/vci/html**

### Dades del document

Número de DOGV
:   2216

Data del DOGV
:   28-02-1994

Secció del DOGV
:   DISPOSICIONS GENERALS

Número del document
:   1994/830670


Data del document
:   28-01-1994

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 28 de gener de 1994, de la Conselleria d'Economia i Hisenda, per la qual s'actualitzen les dietes per assistència a reunions d'òrgans de govern de les caixes d'estalvis. [94/0951]  
La Llei de la Generalitat Valenciana 1/1990, de 22 de febrer, sobre Caixes d'Estalvis, en l'article 17, i el Decret del Consell 81/1990, de 28 de maig, que desplega aquella llei en matèria d'òrgans de govern, en l'article 5, estableixen el caràcter honorífic i gratuït del càrrec de membre de qualsevol dels òrgans de govern de les caixes d'estalvis, que no pot originar percepcions distintes de les dietes per assistència a reunions i desplaçament. Així mateix, ambdues disposicions assenyalen que la Conselleria d'Economia i Hisenda fixarà uns límits màxims per a les dietes que s'han de percebre. Aquest mandat fou acomplert mitjançant el número 5 de l'Ordre de 19 de juny de 1990, per la qual es determina la informació que s'ha de trametre al Registre d'Alts Càrrecs de Caixes d'Estalvis.  
L'objecte d'aquesta ordre és actualitzar l'import màxim de la dieta per assistència a reunions, compensant d'aquesta manera la depreciació sorgida per motiu de la inflació haguda en els últims anys. Al mateix temps, amb la finalitat de no desvirtuar el caràcter honorífic i gratuït que comporta l'exercici d'aquests càrrecs, s'estableix un màxim de percepcions pel concepte de dietes d'assistència.  
Per això, i basant-me en la facultat conferida en la disposició final del Decret 81/1990, de 28 de maig, del Consell,  
ORDENE  
Norma única  
Es modifica l'apartat 2 del número 5 de l'Ordre de 19 de juny de 1990, de la Conselleria d'Economia i Hisenda, per la qual es determina la informació que s'ha de trametre al Registre d'Alts Càrrecs de Caixes d'Estalvis, i la seua redacció queda així:  
Les dietes per assistència a les reunions dels òrgans de govern i de les comissions delegades determinades en els estatuts no podran excedir les quantitats següents, segons l'escala que s'estableix en funció de la dimensió econòmica de les caixes.  
 Actius totals de les caixes Dieta per sessió  
 (milions de pessetes) (pessetes)  
 Fins a 150.278 28.000  
 Més de 995.108 45.000  
Les quantitats esmentades podran incrementar-se fins en un cinquanta per cent per al càrrec de president de l'òrgan corresponent. Els presidents de les caixes als quals s'hagués designat retribució en haver-se'ls atorgat funcions executives no meritaran, en cap cas, dietes per assistència a reunions dels òrgans de govern i de les comissions delegades de les caixes respectives.  
No obstant això, l'import màxim que han de percebre per aquest concepte per cada membre dels òrgans de govern i comissions delegades, no podrà excedir anualment el corresponent a la realització de 36 sessions, segons els imports fixats per cada caixa d'estalvis, independentment del nombre de sessions que tinguen lloc en aquest període.  
Disposició final primera  
Es faculta l'Institut Valencià de Finances per a adoptar les mesures necessàries i sol·licitar la informació que considere pertinent per a assegurar el compliment del que disposa aquesta ordre.  
Disposició final segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 28 de gener de 1994  
El Conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI